ປ. ໂອບາມາ ຍ້ອງຍໍ ຂໍ້ຕົກລົງ ທີ່ໄດ້ບັນລຸ ໃນປາຣີ ວ່າ ເປັນ 'ໂອກາດທີ່ດີທີ່ສຸດ' ທີ່ຈະປົກປ້ອງໂລກ
ເກືອບ 2 ​ຮ້ອຍປະເທດ ໄດ້ສະແດງຄວາມປາຖນາດີ ແລະ ຄວາມສາມາດທີ່ຈະຮັບເອົາ ການທ້າທາຍ ໂດຍການຫລຸດຜ່ອນແກັສຄາບອນໄດ໊ອອກໄຊຕ໌.
ປ ສຫຣ ທ່ານ ບາຣັກ ໂອບາມາ ຍິນດີນຳຂໍ້ຕົກລົງໃໝ່ ເຣື່ອງ ການປ່ຽນແປງຂອງດິນຟ້າອາກາດທີ່ຕົກລົງກັນໄດ້ໃນນະຄອນ ຫຼວງປາຣີ ຊຶ່ງຖືວ່າເປັນບາດລ້ຽວໃໝ່ສຳລັບໂລກຂອງເຮົາ ໃນການກ່າວຖແລງຮັບຮອງ ເອົາຂໍ້ຕົກລົງ 8 ນາທີ ໃນວັນເສົາວານນີ້ ປ ໂອບາມາເວົ້າວ່າ ເກືອບ 2 ຮ້ອຍປະເທດ ໄດ້ສະແດງຄວາມປາຖນາດີ ແລະ ຄວາມສາມາດທີ່ຈະຮັບເອົາການທ້າທາຍຂອງການປ່ຽນແປງ ຂອງດິນຟ້າອາກາດ ໂດຍການຫລຸດຜ່ອນອາກາດເສຍຄາບອນ ໄດ໊ອອກໄຊຕ໌ ແລະ ມີຄວາມໝັ້ນໝາຍໃຫ້ທາດຄາບອນ ໃຫ້ຢູ່ ໃນລະດັບຕໍ່າ ຜູ້ນຳຂອງ ສຫຣ ທ່ານນີ້ ໄດ້ກ່າວ ຈາກສຳນັກງານຣັຖບານ ໃນທຳນຽບຂາວ ວັນເສົາ ວານນີ້ ວ່າ ຂໍ່ຕົກລົງນີ້ຕັ້ງເປົ້າໝາຍໄວ້ວ່າໃຫ້ລະດັບຄວາມຮ້ອນຂອງໂລກຢູ່ຕໍ່າກວ່າ 2 ອົງສາ ແຊລຊຽສ ແລະ ຮຽກຮ້ອງໃຫ້ 195 ປະເທດ ໃຊ້ຄວາມພະຍາຍາມ ໃຫ້ເພີ່ມອຸນນະພູມ ຂຶ້ນເປັນ 1 ຈຸດ 5 ອົງສາແຊລຊຽສ ສູງກວ່າ ກ່ອນທີ່ມັນຈະຖືກສົ່ງ ອອກມາຈາກ ອຸດສາ ຫະກຳ ພາຍໃຕ້ຂໍ້ຕົກລົງດັ່ງກ່າວນີ້ ທຸກໆປະເທດຈະແຈ້ງໃຫ້ຊາບ ເຖິງເປົ້າໝາຍ ການປ່ຽນ ແປງ ດິນຟ້າອາກາດຂອງຕົນໃນແຕ່ລະ 5 ປີ ເຣ່ີມແຕ່ປີ 2020 ໄປ ຂໍ້ຕົກລົງນີ້ ຈະຈັດຕັ້ງ ຄວາມໂປ່ງໃສໄວ້ ໃຫ້ທຸກໆປະເທດແຈ້ງໃຫ້ຊາບເຖິງ ລະດັບການສົ່ງອອກ ອາຍເສັຽຂອງ ຕົນ ແລະ ວ່າ ຕົນຈະເຮັດແນວໃດ ກັບອາຍເສຍຈາກເຮືອນແກ້ວຂອງຕົນ ທ່ານໂອບາມາກ່າວວ່າ ໃນການກ້າວໜ້າຂອງເທັກໂນໂລຈີນີ້ ຂໍ້ຕົກລົງດ້ານດິນຟ້າ ອາກາດນີ້ ແມ່ນຈະຊ່ອຍແຜ້ວທາງໄປສູ່ເປົ້າໝາຍທີ່ໃຫຽ່ກວ່າເກົ່າໃນເວລາຕໍ່ໄປ ທັງຈະ ເຮັດໃຫ້ແນ່ໃຈວ່າ ປະເທດຕ່າງໆ ໃນໂລກຈະໄດ້ຮັບການເຕີບໂຕ ທາງດ້ານເສຖກິດ ທີ່ ສະອາດຂຶ້ນ